text: Skybrud forude: Fredag kan blive våd og larmende
  12 juli 2019 kl. 06.02
  Tordenbyger og lokale skybrud kan ramme Syd- og Sønderjylland fredag.
  Få lukket vinduer og døre, og få indgangen til din kælder dækket, så du ikke risikerer et indendørs soppebassin. Sådan kan nogle af dagens råd lyde, hvis skybruddet rammer.
  Fredag kan nemlig vise sig at blive en våd start på weekenden. DMI varsler om skybrud og torden flere steder i TV SYD’s sendeområde.
  På en halv time kan der ende med at falde 15 til 25 millimeter regn. Tordenbrag og regndråber forventes at være over Syd- og Sønderjylland mellem klokken 12.00 og 19.00.
  DMI forventer voldsomt vejr i følgende kommuner:
  Billund
  Esbjerg
  Varde
  Vejen
  Tønder
  Der kan være risiko for voldsomt vejr i følgende kommuner:
  Vejle
  Fredericia
  Kolding
  Haderslev
  Sønderborg
  Aabenraa
  Horsens
  Hedensted
  